Πολύ μεγάλο και ευρύχωρο σπίτι με άνετους και καλοδιακοσμημένους χώρους. Η τοποθεσία εξαιρετική (σχεδόν πάνω στην Τσιμισκή),η γειτονιά ήσυχη, δίπλα σε όλα με τα πόδια και γύρω γύρω πολλές και καλές επιλογές για φαγητό. Το σπίτι είχε πολύ καλή θέρμανση είτε μέσω κλιματιστικών, είτε μέσω φυσικού αερίου (αν και όχι τόσο καλή μόνωση). Επίσης είχε οργανωμένη με τα βασικά κουζίνα και μπορούσες άνετα να μαγειρέψεις ή να φτιάξεις τον καφέ σου.
Η επικοινωνία μας με την Κατερίνα και τους συνεργάτες της ήταν άψογη και άμεση.
Εάν έπρεπε να πω κάτι αρνητικό θα έλεγα ότι υπάρχουν σημεία στο σπίτι που θα ήθελαν λίγο περισσότερη συντήρηση (εσωτερικές πόρτες, μπαλκονόπορτες που δεν ασφαλίζουν καλά, η πόρτα ασφαλείας είχε κάποιες μικροφθορές, ένα φωτιστικό σπασμένο στερεωμένο βιαστικά ώστε να μην πέφτει) και ίσως το να δοθεί προσοχή στην εικόνα μικρών λεπτομερειών που κάνουν τη διαφορά. Εμάς για παράδειγμα δε μας άρεσε η εικόνα των πολλών και μισοτελειωμένων συσκευασιών από αφρόλουτρα και σαμπουάν ή η εικόνα του πολύ χρησιμοποιημένου βετεξ και σφουγγαριού.
Τέλος, μιας και η επίσκεψη στη Θεσσαλονίκη συνήθως συνδυάζεται με μια νυχτερινή έξοδο θα ήταν χρήσιμο να υπήρχε μια πιο ευέλικτη πολιτική check in/out. Εμάς μας δυσκόλεψε το γεγονός ότι έπρεπε να σηκωθούμε αρκετά πρωί για να αφήσουμε το σπίτι. Φυσικά, η Κατερίνα δε μας άφησε έτσι, αλλά μας έδωσε σε άλλο κεντρικό σημείο της πόλης χώρο για να αφήσουμε τα πράγματά μας μέχρι να φύγουμε, το οποίο το εκτιμήσαμε πολύ!
Παίρνοντας όμως ως παράδειγμα τη δική μας παρέα, θα μας ήταν πιο εύκολο και ξεκούραστο (και απόλυτα κατανοητό) να αφήναμε τα πράγματά μας προσωρινά σε έναν άλλο χώρο την ώρα που θα φτάναμε και να τα παίρναμε αργότερα μέσα στην ημέρα παρά το αντίθετο.
Όπως και να έχει ήταν μια εξαιρετική επιλογή και σίγουρα θα την έχουμε στα υπόψιν μας σε μελλοντική μας επίσκεψη!!